Source: https://alba7.ro/volei-al-patrulea-titlu-de-campioana-nationala-sarbatorit-la-blaj/
Timestamp: 2019-05-19 20:36:53+00:00

Document:
Volei: Al patrulea titlu de campioana nationala sarbatorit la Blaj | Alba 7
Volei: Al patrulea titlu de campioana nationala sarbatorit la Blaj
Redactia Alba7.ro Postat în 9 mai 2019
Miercuri, 8 mai 2019, o zi istorică pentru echipa CSM Volei Alba-Blaj.
Ziua a adus o nouă victorie pentru CSM Volei Alba Blaj în ultima etapă a play-off-ului, chiar dacă al patrulea titlu de campioană naţională era asigurat dinainte…
Rezultat final: CSM Volei Alba-Blaj – CSM Lugoj 3-1 (25-20, 25-16, 22-25, 25-15).
A urmat premierea campioanei, sărbătoarea, fiesta, bucuria.
Declaraţii după meci (conform paginii de facebook a clubului blăjean):
Darko Zakoč, antrenorul echipei CSM Volei Alba-Blaj: „Fiecare titlu câștigat are specificul lui, iar cel din acest an nu a fost ușor de obținut. A fost un sezon cu bune și cu rele, am avut și oscilații în joc, cred că meciul de la București cu CSM (n.r. câștigat cu 3-2) a fost decisiv pentru titlu, iar ce a urmat a fost doar confirmarea acestui fapt (…). Eu sunt mulțumit că se dorește continuarea colaborării (n.a. – cu echipa CSM Volei Alba-Blaj). Pe de altă parte, eu sunt de cinci ani aici, iar în cinci sezoane noi am câștigat tot ceea ce e posibil, am fost în finalele celor mai importante competiții europene, unde cred că am făcut minuni, ținând cont de adversarii pe care i-am întâlnit. E foarte greu ca în fiecare an să te lupți pentru toate aceste obiective, iar oamenii deștepți știu când trebuie să plece. Eu posibil să nu fiu deștept, dacă ar decide creierul probabil că aș pleca, dar la mine inima este mai tare acum…”
Nneka Onyejekwe, căpitanul echipei CSM Volei Alba-Blaj: „Am un sentiment de fericire, am muncit mult pentru acest obiectiv și cred că obiectivul sezonului este îndeplinit și mă bucur că am terminat campionatul sănătoase.”
Ioana Baciu: „A fost un sezon foarte greu, mă bucur că am terminat cu bine. Câștigarea titlului a fost ceea ce ne-am dorit cel mai mult și mă bucur că am reușit. Vreau să felicit toate colegele mele și să le mulțumesc pentru acest sezon și să le mulțumesc și tuturor celor care au fost alături de noi, staff, conducere, suporteri. A fost un sezon foarte interesant pentru mine, mi-a plăcut la Blaj și vedem ce va urma.”
Sonja Newcombe: „Este extraordinar, deoarece sezonul a fost foarte lung, dar și pentru că la primul meu sezon în România am câștigat campionatul. Sunt foarte fericită și considerăm că fost mai buni în acest sezon. Blajul este un oraș minunat, oamenii au fost primitori, ne-au susținut tot timpul și a fost minunat aici.”
Marina Vujović, libero: „Este extraordinar, nu există cuvinte care să poată descrie ceea ce simt acum. Acest titlul este foarte special pentru mine și cred că este cel mai important din carieră, mai ales după ceea ce s-a întâmplat anul trecut (n.r. când Marina a suferit o accidentare foarte grea). Blajul este a doua mea casă, cu siguranță, iar Volei Alba Blaj este, după Steaua Roșie Belgrad, cea mai importantă echipă din cariera mea!”
Dar sezonul competiţional nu s-a încheiat pentru CSM Volei Alba-Blaj. Marți, 14 mai, de la ora 18.30, Volei Alba-Blaj va întâlni CSM București în semifinalele Cupei României. Partida face parte din turneul final găzduit de oraşul Alexandria şi va fi transmisă în direct de Digisport. Dacă vor câştiga cu CSM Bucureşti, blăjencele vor juca finala miercuri, 15 mai, cu învingătoarea dintre CSM Lugoj și CSM Târgoviște.
al patrulea titlu nationalblajfiestaMica Romasarbatoarevolei
Spectacol folcloric dedicat Marii Adunari Nationale de la Blaj
Noi muzicieni confirma prezenta la Blaj aLive 2019
Men in Black: International [premieră la cinema din 21 Iunie]
CSM Volei Alba-Blaj vrea eventul | Alba 7
14 mai 2019 at 14:48
[…] CSM Volei Alba-Blaj va întâlni în semifinală pe CSM București. Meciul are loc la Alexandria, marți, 14 mai 2019, de la ora 18.30 și va fi transmis în direct de Digisport 3. […]
Dupa campionat, Volei Alba Blaj a castigat si Cupa Romaniei | Alba 7
16 mai 2019 at 7:15
[…] Campionate câştigate: 2015, 2016, 2017, 2019. […]
Distribuie 2 Comments

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM